
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 412 

5 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από το σει¬ 
σμό της 8ης Ιανουάριου 2006 σε περιοχές της 
Νομαρχίας Πειραιά και των Νομών Λακωνίας και 

Χανίων. 

Απόκτηση ελληνικής ιθαγένειας του ομογενούς Πα- 

ρασκευόπουλο Σέργιο του Σέργιου. 

Τροποποίηση της Συστατικής Πράξης του Νομι¬ 
κού Προσώπου «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙ¬ 
ΑΣ ΗΛΙΚΙΩΜΕΝΩΝ ΔΗΜΟΥ ΣΑΛΑΜΙΝΑΣ». 

Τροποποίηση Οργανισμού Εσωτερικής Υπηρεσίας 
(ΟΕΥ) του Ν.Π.Δ.Δ. του Παιδικού Σταθμού Δ.Δ. 

Ωρωπού Δήμου Λούρου. 

Ανασύσταση Συλλογικού Οργάνου Δ.Σ. του Οργανι¬ 
σμού Κωπάίδας. 

Ανάκληση της υπ’αριθμ. 9559/15.9.2004 απόφασης 
του Γενικού Γραμματέα Περιφέρειας Στερεός Ελ¬ 
λάδας περί κατάρτισης και ψήφισης του Ο.Ε.Υ. 
του Νομικού Προσώπου «Δημοτικός Αθλητικός 

Οργανισμός Οινοφύτων». 

Καθιέρωση υπερωριακής εργασίας για υπαλλήλους 
της Ν.Α. Λακωνίας, για αντιμετώπιση εκτάκτων 
αναγκών για το Α' εξάμηνο του 2006. 


Α ΠΟΦΑΣΕΙ Σ 

Αριθμ. 449/Α32 (1) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από το σεισμό της 
8ης Ιανουάριου 2006 σε περιοχές της Νομαρχίας 
Πειραιά και των Νομών Λακωνίας και Χανίων. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας “περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων” που κυρώθηκε με το 
ν. 867/1979 (ΦΕΚ Α'24). 


2. Τις διατάξεις του ν. 1190/1981 (ΦΕΚ 203/Α/30.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, “περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων” όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του ν. 
2412/1996 “Μεταφορά αρμοδιοτήτων από το Υπουργι¬ 
κό Συμβούλιο σε άλλα Κυβερνητικά όργανα και άλλες 

1 διατάξεις” (ΦΕΚ 123/Α/17.6.1996). 

3. Τις διατάξεις του άρθρου 3, παρ. 3, τελευταίο εδά- 

2 φιο του ν. 1266/1982 (ΦΕΚ Α'81) “Περί οργάνων ασκήσεως 
της νομισματικής, πιστωτικής και συναλλαγματικής πο¬ 
λιτικής και άλλες διατάξεις” όπως συμπληρώθηκε με το 

3 άρθρο 25, παρ. 6 του ν. 1418/1984 “Περί ΔημοσίωνΈργων 
και ρυθμίσεις συναφών θεμάτων” (ΦΕΚ Α'23). 

4. Τις διατάξεις του ν. 128/1975 “περί τροποποιήσεως 

4 και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος”. 

5. Τις διατάξεις του άρθρου 10 του ν. 2576/1998 «Βελτί¬ 
ωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Το π.δ. 69/1988 “Οργανισμός Γενικής Γραμματείας 
Δημοσίων Έργων”. 

7. Την υπ’αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. “περί εξαιρέσεως διοικητικών πράξεων και 
εγγράφων από τον κανόνα των τριών υπογραφών”. 

8. Την υπ’αριθμ. 50148/542/24.6.1992 κοινή απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου “Περι¬ 
στολή δαπανών Δημοσίου Τομέα” (ΦΕΚ 420/Β/1.7.1992). 

9. Τις διατάξεις του άρθρου 22 του ν. 2362 “Περί Δη¬ 
μοσίου Λογιστικού ελέγχου των δαπανών του Κράτους 
και άλλες διατάξεις” (ΦΕΚ 247/Α/27.11.1995). 

10. Τις διατάξεις του άρθρου 90 του Κώδικα νομοθε¬ 
σίας για την «Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α') και το γεγονός ότι από τις διατάξεις της 
παρούσας απόφασης προκαλείται δαπάνη σε βάρος 
του Προγράμματος Δημοσίων Επενδύσεων και συγκε¬ 
κριμένα των έργων 2006ΣΕ06900001, 2006ΣΕ06900002, 
2006ΣΕ06900003, 2006ΣΕ06900004, 2006ΣΕ06900005 
της ΣΑΕ 069. 

Η προκαλούμενη δαπάνη από την επιδότηση του 
επιτοκίου βαρύνει το λογαριασμό του ν. 128/1975. Ο 
λογαριασμός αυτός επιδοτείται από τον Κρατικό Προ¬ 
ϋπολογισμό μόνο σε περίπτωση ελλειμματικότητάς του. 


















5314 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το ύψος της δαπάνης αυτής θα είναι της τάξης των 
2.750.000 €. 

11. Το Προεδρικό Διάταγμα υπ’ αριθμ. 81/2002 (ΦΕΚ 
57/Α/21.3.2002) για συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών. 

12. Το Προεδρικό Διάταγμα 121/2004 (ΦΕΚ 84/ 
Α/10.3.2004) για το διορισμό των Υπουργών και Υφυ¬ 
πουργών. 

13. Την υπ’ αριθμ. 37930/ΔΙΟΕ 1264 (ΦΕΚ 1432/ 
Β/14.10.2005) απόφαση του Πρωθυπουργού και του 
Υπουργού Οικονομίας και Οικονομικών για τον καθο¬ 
ρισμό αρμοδιοτήτων στον Υφυπουργό Οικονομίας και 
Οικονομικών Πέτρο Δούκα. 

14. Τα υπ’αριθμ. 84/9.1.2006 και 85/9.1.2006 έγγραφα 
της Νομαρχίας Πειραιά, το υπ’αριθμ. Φ.311.1/12/9.1.2006 
έγγραφο της Νομαρχιακής Αυτοδιοίκησης Λακωνίας, το 
υπ’αριθμ. 387/13.01.2006 έγγραφο της Νομ/κής Αυτ/σης 
Χανίων και το υπ’αριθμ. Φ40/90/79/17.1.2006 έγγραφο 
του Δήμου Κυθήρων. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών της 
Νομαρχίας Πειραιά και των Νομών Λακωνίας και Χανίων 
που επλήγησαν από το σεισμό της 8ης Ιανουάριου 2006, 
αποφασίζουμε: 

Α. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατά¬ 
ξεων της από 28.7.1978 Πράξεως Νομοθετικού Περιεχο¬ 
μένου “Περί αποκαταστάσεως ζημιών εκ σεισμών 1978 
εις περιοχήν Βορ. Ελλάδος κλπ.”, όπως αυτή κυρώθη¬ 
κε, τροποποιήθηκε και συμπληρώθηκε με τους Νόμους 
867/1979,1048/1980,1133/1981 και 1190/1981 καθώς και των 
σχετικών κανονιστικών πράξεων όπως ισχύουν σήμερα 
για την αποκατάσταση των ζημιών των κτιρίων γενικά, 
τις οποίες προκάλεσε ο σεισμός της 8ης Ιανουάριου 
2006 στα διοικητικά όρια του Δήμου Κυθήρων και της 
Κοινότητας Αντικυθήρων της Νομαρχίας Πειραιά και 
των Νομών Λακωνίας και Χανίων. 

Ια. Για το Δήμο Κυθήρων, την Κοινότητα Αντικυθήρων 
της Νομαρχίας Πειραιά, τον Δήμο Χανίων του Νομού 
Χανίων και τους Δήμους Βοιών και Ασωπού του Νομού 
Λακωνίας ορίζεται προθεσμία ενός (1) έτους, από τη 
δημοσίευση της παρούσας απόφασης σε ΦΕΚ, για την 
υποβολή αιτήσεων συνοδευόμενων από τα απαραίτητα 
δικαιολογητικά για την δανειοδότηση των πληγέντων 
κτισμάτων από το σεισμό της 8ης Ιανουάριου 2006. 

1β. Για τους υπόλοιπους Δήμους των Νομών Χανί¬ 
ων και Λακωνίας εκτός από τους αναφερόμενους στο 
προηγούμενο εδάφιο Ια, οι δικαιούχοι Στεγαστικής Συν¬ 
δρομής θα καθορίζονται ονομαστικά με Αποφάσεις του 
Υπουργού ΠΕ.ΧΩ.Δ.Ε. σύμφωνα με τα πορίσματα των 
αρμοδίων επιτροπών του Υ.ΠΕ.ΧΩ.Δ.Ε. Οι αποφάσεις 
αυτές θα δημοσιεύονται στο ΦΕΚ σύμφωνα με το άρ¬ 
θρο 1, παρ. 2 της από 26.3.1981 Πράξεως Νομοθετικού 
Περιεχομένου που κυρώθηκε με το ν. 1190/1981. 

Ορίζεται προθεσμία τεσσάρων (4) μηνών από τη δη¬ 
μοσίευση της παρούσας απόφασης σε ΦΕΚ εντός της 
οποίας οι ιδιοκτήτες των ακινήτων που υπέστησαν βλά¬ 
βες από το σεισμό της 8ης Ιανουάριου 2006 υποχρεού- 
νται να υποβάλουν αίτηση στην Υ.Α.Σ. προκειμένου να 
διενεργηθεί ο έλεγχος των κτιρίων τους από τις αρμόδι¬ 
ες επιτροπές του Υ.ΠΕ.ΧΩ.Δ.Ε. για την έκδοση πορίσμα¬ 
τος. Μετά την παρέλευση της παραπάνω προθεσμίας 
οι τυχόν σεισμόπληκτοι που δεν υπέβαλαν αίτηση για 
αυτοψία δεν δικαιούνται τη χορήγηση Στεγαστικής Συν¬ 
δρομής για την αποκατάσταση των ακινήτων τους. 

Μετά τη δημοσίευση σε ΦΕΚ των αποφάσεων του 
Υπουργού ΠΕ.ΧΩ.Δ.Ε., οι σεισμόπληκτοι που έχουν οριστεί 


δικαιούχοι Στεγαστικής Συνδρομής πρέπει να υποβάλουν 
εντός ενός (1) έτους, στην Υ.Α.Σ., τα απαιτούμενα δικαιο- 
λογητικά για τη χορήγηση Στεγαστικής Συνδρομής. 

2. Το έργο της αποκατάστασης των ζημιών στα δι¬ 
οικητικά όρια του Δήμου Κυθήρων και της Κοινότητας 
Αντικυθήρων της Νομαρχίας Πειραιά και των Νομών 
Λακωνίας και Χανίων ανατίθεται στην Υπηρεσία Απο¬ 
κατάστασης Σεισμοπλήκτων (Υ.Α.Σ.). 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση Στεγαστικής Συνδρομής 
(άτοκο δάνειο και δωρεάν κρατική αρωγή) για την απο¬ 
κατάσταση των ζημιών που προκάλεσε ο σεισμός της 
8ης Ιανουάριου 2006 στα διοικητικά όρια του Δήμου Κυ¬ 
θήρων και της Κοινότητας Αντικυθήρων της Νομαρχίας 
Πειραιά και των Νομών Λακωνίας και Χανίων. 

α. Για ανακατασκευή των κτιρίων που κατέρρευσαν 
ή κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από ευτελή υλικά 
(ωμοπλίνθους ή μη διαμορφωμένους λίθους μικρής δια- 
τομής με συνδετικό υλικό αργιλώδες) και τα οποία δεν 
έχουν χαρακτηρισθεί κατεδαφιστέα, αλλά οι ζημιές που 
προκλήθηκαν από το σεισμό της 8ης Ιανουάριου 2006 δεν 
επιδέχονται, σύμφωνα με την κρίση της αρμόδιας Υπη¬ 
ρεσίας που αναφέρεται στην παρ. 2 του κεφ. Α της πα¬ 
ρούσας, ουσιαστική αποκατάσταση, δηλαδή επισκευή που 
εξασφαλίζει την αναγκαία αντισεισμική αντοχή τους. 

β. Για την επισκευή πόσης φύσεως κτιρίων που έχουν 
υποστεί ζημιές από το σεισμό της 8ης Ιανουάριου 2006 
και δεν οφείλονται σε υπαιτιότητα των ενδιαφερομένων 
ή αφορούν κατασκευαστικές ελλείψεις και ατέλειες. 

γ. Τα ανωτέρω δάνεια δύνανται να χρησιμοποιηθούν 
και για αυτοστέγαση. 

δ. Σε περίπτωση ανακατασκευής ή αυτοστέγασης 
απαραίτητη προϋπόθεση για τη χορήγηση Στεγαστικής 
Συνδρομής είναι η κατεδάφιση του κτιρίου που επλήγη 
από το σεισμό της 8ης Ιανουάριου 2006. 

ε. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται Στεγαστικής Συνδρομής. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κου¬ 
φώματα και να ήταν στοιχειωδώς κατοικήσιμο και ο 
ενδιαφερόμενος να προσκομίσει τα ακόλουθα δικαι- 
ολογητικά: 

α) Βεβαίωση ΔΕΗ ότι είχε ρεύμα. 

β) Δήλωση στοιχείων ακινήτων (Ε9) και (Ε1) για το 
χρονικό διάστημα πριν από το σεισμό της 8ης Ιανου¬ 
άριου 2006. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Στεγαστικής Συνδρομής (άτοκο 
δάνειο και δωρεάν κρατική αρωγή) θα καθορίζονται από 
την Υπηρεσία Αποκατάστασης Σεισμοπλήκτων (Υ.Α.Σ.) 
στην οποία οι ενδιαφερόμενοι θα πρέπει να υποβάλουν 
αίτηση με τα σχετικά δικαιολογητικά, μέσα στις προθε¬ 
σμίες που καθορίζονται με την παρούσα απόφαση. 

2. Η Υ.Α.Σ. θα χορηγεί στους δικαιούχους βεβαίωση 
με την οποία θα προσδιορίζεται το ύψος της απαιτού- 
μενης δαπάνης επισκευής ή το ποσό που δικαιούται ο 
ενδιαφερόμενος για ανακατασκευή ή αυτοστέγαση. Στη 
βεβαίωση θα αναφέρεται το ποσό της δωρεάν κρατικής 
αρωγής καθώς και του στεγαστικού δανείου, σύμφωνα 
με τους όρους που καθορίζονται κατωτέρω για τα κτί¬ 
ρια που βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμο- 
τομείται ή δεν μπορεί να ανακατασκευαστεί για οποι¬ 
αδήποτε άλλη νόμιμη αιτία ή ο ιδιοκτήτης το επιθυμεί, 
τότε ο ιδιοκτήτης, ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται Στεγαστι- 

κή Συνδρομή για αυτοστέγαση με αγορά ή ανέγερση 
κατοικίας σε άλλη πληγείσα περιοχή. 

4. Σε περίπτωση που κατέρρευσε κτίσμα από το σει¬ 
σμό ή κατεδαφίστηκε αμέσως μετά από αυτόν με εντο¬ 
λή Δημόσιας ή Δημοτικής Αρχής, χωρίς να έχει εκδο- 
θεί πρωτόκολλο επικινδύνως ετοιμόρροπου κτίσματος, 
από τις κατά Νόμο Τριμελείς Επιτροπές, εγκρίνουμε τη 
δανειοδότησή του εφόσον συντρέχουν οι ακόλουθες 
προϋποθέσεις: 

α. Ο ενδιαφερόμενος έχει υποβάλει εμπρόθεσμα αί¬ 
τηση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της 
καταστραφείσας οικοδομής, φωτογραφίες, αεροφω¬ 
τογραφίες κλπ.) 

γ. Υπάρχουν στοιχεία ότι το κτίσμα δεν ήταν εγκα- 
ταλελειμμένο (π.χ. αποδείξεις Κοινωφελών Οργανισμών 
ή Δημοτικών ή Κοινοτικών τελών κλπ.). 

δ. Η αρμόδια Δημόσια ή Δημοτική Αρχή βεβαιώνει 
ότι δόθηκε εντολή για την άμεση κατεδάφιση του κτί¬ 
σματος, προς αποτροπή κινδύνου σε χώρους διέλευσης 
κοινού μετά το σεισμό ή βεβαίωση ότι το κτίσμα κατέρ¬ 
ρευσε από το σεισμό της 8ης Ιανουάριου 2006. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η Στεγαστική Συνδρομή (δάνειο και δωρεάν κρατι¬ 
κή αρωγή) θα χορηγείται στους δικαιούχους με βάση 
την προσκομιζόμενη στη δανείστρια Τράπεζα έγγρα¬ 
φη συνηγορία της Υ.Α.Σ. με τους ακόλουθους βασικούς 
όρους: 

α) Για κτίσματα που έχουν χρήση κατοικίας 410 € ανά 
τ.μ. και με ανώτατο όριο δανειοδοτούμενης επιφάνειας 
τα 120 τ.μ., ανά χωριστή ιδιοκτησία. 

β) Γ ια κτίρια που έχουν χρήση επαγγελματικού χώρου 
η Στεγαστική Συνδρομή ανέρχεται στο ποσό των 250 € 
ανά τ.μ. και για δανειοδοτούμενη επιφάνεια μέχρι 120 
τ.μ., ήτοι μέχρι του ποσού των 30.000 €, για τα πρώτα 
150 τ.μ. 

Στην περίπτωση που ο επαγγελματικός χώρος έχει 
επιφάνεια άνω των 150 τ.μ., για τον υπολογισμό της 
συνολικής δανειοδότησης θα διαιρείται η επιφάνειά του 
σε τμήματα των 150 τ.μ. για τα τυχόν δάνεια που θα 
προκύψουν πέραν των πρώτων 150 τ.μ. το ποσόν του 
δανείου ορίζεται σε 160 € ανά τ.μ. και για δανειοδοτού¬ 
μενη επιφάνεια 120 τ.μ., ήτοι μέχρι του ποσού των 19.200 
€ για κάθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, 
υπόλοιπο τμήμα, αν έχει επιφάνεια μέχρι και 50 τ.μ. 
θα αμελείται, ενώ αν είναι πάνω από 50 τ.μ., τότε θα 
χορηγείται Στεγαστική Συνδρομή ανάλογα με το εμ¬ 
βαδόν του και σύμφωνα με τα ισχύοντα ανώτατα όρια 
(εμβαδού και δανείου). 

γ) Για υπόγειους χώρους όπως αυτοί ορίζονται από 
το Γ.Ο.Κ. και είναι διαμορφωμένοι ως διαμερίσματα 
κατοικίας ή επαγγελματικές στέγες, χορηγείται ποσό 
δανείου που αντιστοιχεί στο 70% της εκάστοτε ισχύ- 
ουσας μέγιστης τιμής μονάδας για τη χρηματοδότηση 
των ανακατασκευαζόμενων κατοικιών ή επαγγελματικών 
χώρων αντίστοιχα. 

δ) Για κτίρια που η κατασκευή τους είχε προχωρήσει 
μόνον μέχρι το σκελετό από οπλισμένο σκυρόδεμα, χο¬ 
ρηγείται δάνειο που αντιστοιχεί στο 30% της εκάστοτε 
ισχύουσας μεγίστης τιμής μονάδας για τη χρηματοδό¬ 
τηση της ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κλπ. χορηγείται Σ.Σ. που αντιστοιχεί στο 70% της εκά¬ 


στοτε ισχύουσας μεγίστης τιμής μονάδας για τη χρη¬ 
ματοδότηση της ανακατασκευαζόμενης επιφάνειας. 

στ) Γ ια βοηθητικούς χώρους της αυτής οικοδομής ή 
ευρισκόμενους στο αυτό οικόπεδο που συμπληρώνουν 
τη λειτουργικότητά της και με την προϋπόθεση ότι το 
σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ.μ. (π.χ. απο¬ 
θήκες τροφίμων, ιματιοθήκες, κουζίνες, φούρνοι κλπ.) η 
ανά τ.μ. τιμή αποζημίωσης κατεδαφιστέου ή καταστρα- 
φέντος ολοσχερώς κτίσματος (είτε βάση πρωτοκόλλων 
κατεδαφίσεως είτε ως ασύμφορα επισκευής είτε ως μη 
ασφαλώς επισκευάσιμα λόγω ευτελών δομικών υλικών) 
είναι η αυτή με της κατοικίας, (παράγραφος (α)). 

ζ) Για αποθήκες οποιοσδήποτε χρήσης (οικιακή ή 
επαγγελματική αποθήκη) καθώς και στάβλους, αγροτικά 
κτίσματα, χώρους αποθήκευσης που, είτε βρίσκονται 
στο ίδιο οικόπεδο με το κυρίως κτίσμα είτε σε άλλο, η 
ανά τ.μ. κατεδαφιστέου ή καταστραφέντος ολοσχερώς 
κτίσματος τιμή αποζημίωσης, ανέρχεται στο ποσό των 
145 € κατεδαφιζόμενης ή καταστραφείσας ολοσχερώς 
επιφάνειας και μέχρι εμβαδού 120 τ.μ. 

η) Γ ια την ανακατασκευή αγροτικών κατοικιών (κτι- 
σμάτων ευτελούς αξίας κατασκευής, μικρού κατά κα¬ 
νόνα εμβαδού που χρησιμοποιούνται εποχιακά) η Στε- 
γαστική Συνδρομή ανέρχεται στο ποσό των 220 € ανά 
τ.μ. κατεδαφιζόμενης ή καταστραφείσας ολοσχερώς 
επιφάνειας και μέχρι συνολικού εμβαδού 120 τ.μ. 

θ) Γ ια κτίρια που ανήκουν στο Δημόσιο, Ν.Π.Δ.Δ. ή 
σε Κοινωφελή ή σε Φιλανθρωπικά ή σε Ευαγή Ιδρύματα 
ή σε Σωματεία, το ύψος της Στεγαστικής Συνδρομής 
ανέρχεται στο ποσό των 375 € ανά τ.μ. επί του συνόλου 
της κατεδαφιστέας ή καταστραφείσας ολοσχερώς επι¬ 
φάνειας και η ανεγειρόμενη επιφάνεια δεν θα πρέπει να 
είναι μικρότερη του 75% της κατεδαφισθείσης. 

ι) Για την ανακατασκευή κωδωνοστασίων και μόνο, 
το ύψος της Στεγαστικής Συνδρομής είναι ανάλογο του 
όγκου του κατεδαφιστέου ή καταστραφέντος ολοσχε¬ 
ρώς κτίσματος και ανέρχεται στο ποσό των 50 € ανά 
κυβικό μέτρο. 

ια) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
Στεγαστικής Συνδρομής για ανακατασκευή ή αυτοστέ¬ 
γαση που αντιστοιχεί στην ιδιοκτησία του, επί πλέον 
Στεγαστική Συνδρομή ανάλογη με το ποσοστό του επί 
των κοινοχρήστων χώρων και μέχρι συνολικού εμβαδού 
120 τ.μ. αθροιστικά (από ιδιοκτησία και κοινόχρηστο 
χώρο). 

ιβ) Η δωρεάν κρατική αρωγή, που αντιστοιχεί στην 
παραπάνω Στεγαστική Συνδρομή για ανακατασκευή ή 
αυτοστέγαση θα καλυφθεί από τον Προϋπολογισμό 
Δημοσίων Επενδύσεων και ορίζεται σε (1/3) της Στε- 
γαστικής Συνδρομής και μόνο για μία ιδιοκτησία. Στην 
περίπτωση της παρ. (β) κάθε τμήμα με επιφάνεια 150 
τ.μ. θεωρείται ανεξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν 
πριν από το σεισμό, περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία 
επιλέγει ο ίδιος με Υπεύθυνη Δήλωση. 

Για τις πέραν της μίας ιδιοκτησίες το σύνολο της 
Στεγαστικής Συνδρομής χορηγείται υπό μορφή δανείου, 
χωρίς δωρεάν κρατική αρωγή. 

ιδ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με τα (2/3) του 
εμβαδού ή του όγκου του κατεδαφιστέου ή καταστρα¬ 
φέντος ολοσχερώς κτίσματος, με βάση το οποίο υπο¬ 
λογίστηκε η Στεγαστική Συνδρομή. Σε όλες τις άλλες 

περιπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα, εμβαδού τουλάχιστον 
ίσο με τα (2/3) του εμβαδού του κατεδαφιστέου ή κατα- 
στραφέντος ολοσχερώς κτίσματος, με βάση το οποίο 
υπολογίστηκε η Στεγαστική Συνδρομή. 

ιε) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγορα¬ 
πωλησίας τίμημα. Η αγοραζόμενη κατοικία θα πρέπει να 
είναι νομίμως υφιστάμενη και να έχει εμβαδόν τουλά¬ 
χιστον ίσο με το 40% της δανειοδοτούμενης επιφάνει¬ 
ας του κατεδαφιστέου ή καταστραφέντος ολοσχερώς 
κτίσματος. Στις περιπτώσεις που το κτίσμα στο οποίο 
πραγματοποιείται η αυτοστέγαση δεν έχει οικοδομι¬ 
κή άδεια (οικισμοί προϋφιστάμενοι του 1923) η στατική 
επάρκεια του κτιρίου θα πρέπει να βεβαιώνεται από 
δύο ιδιώτες Πολιτικούς Μηχανικούς. 

ιστ) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολό τους (όπως αναφέρεται στο ΦΕΚ δημοσίευσης 
της απόφασης χαρακτηρισμού), η Σ.Σ. ανέρχεται μέχρι 
του ποσού των 500 € ανά τ.μ. χωρίς περιορισμό ως προς 
το συνολικό εμβαδόν της ιδιοκτησίας. 

ιζ) Για κτίρια που έχει χαρακτηριστεί διατηρητέα μόνο 
η όψη (όπως αναφέρεται στο ΦΕΚ δημοσίευσης της 
απόφασης χαρακτηρισμού) και κρίνονται κατεδαφιστέα, 
χορηγείται Σ.Σ. ανακατασκευής της όψης με χρήση του 
τιμολογίου επισκευής της Υπηρεσίας για διατηρητέα ή 
παραδοσιακά κτίρια και ανακατασκευής του υπολοίπου 
κτιρίου με τα όρια τιμών που ισχύουν για την αντίστοιχη 
κατηγορία κτιρίου, όπως αναφέρονται στις σχετικές 
παραγράφους, χωρίς περιορισμό του εμβαδού. 

Για να ισχύουν οι περιπτώσεις ιστ) και ιζ) θα πρέπει 
τα κτίρια να ήταν χαρακτηρισμένα διατηρητέα ή πα¬ 
ραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία ΦΕΚ δημοσίευσης της από¬ 
φασης χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα του σεισμού. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τον σεισμό και όχι 
από εγκατάλειψη. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία 
κτιρίων το ποσό της Στεγαστικής Συνδρομής ανέρχεται 
μέχρι του ποσού των 95 € ανά τ.μ. και μέχρι συνολικού 
εμβαδού 120 τ.μ. ανά χωριστή ιδιοκτησία. 

β) Για την επισκευή ζημιών στον «φέροντα» οργανισμό 
κτιρίων το ποσό της Στεγαστικής Συνδρομής ανέρχεται 
μέχρι του ποσού των 130 € ανά τ.μ. χωρίς περιορισμό 
ως προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της Στεγαστικής 
Συνδρομής δεν επιτρέπεται να υπερβαίνει το όριο των 
200 € ανά τ.μ. αθροιστικά. 

δ) Γ ια τις επισκευές κτιρίων κάθε χρήσης που είναι 
διατηρητέα ή παραδοσιακά χαρακτηρισμένα με προ- 
ϋπάρχουσα του σεισμού Απόφαση του Υ.ΠΕ.ΧΩ.Δ.Ε. ή 
του Υπουργείου Πολιτισμού, η Σ.Σ. ανέρχεται μέχρι του 
ποσού των 410 €. ανά τ.μ. χωρίς περιορισμό ως προς το 
συνολικό εμβαδόν της ιδιοκτησίας. Απαραίτητη προϋ¬ 
πόθεση το κτίριο να χρησιμοποιείται και οι ζημιές να 
προέρχονται από το σεισμό και όχι από εγκατάλειψη. 

ε) Γ ια τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το 
υπόλοιπο, θα χορηγείται Σ.Σ. επισκευής διατηρητέου ή 
παραδοσιακού κτιρίου για τις όψεις χωρίς όριο δανειο¬ 
δότησης και Σ.Σ. ανακατασκευής κτιρίου αντίστοιχα για 
το υπόλοιπο κτίσμα με τα όρια τιμών και επιφανειών για 


κάθε κατηγορία κτιρίου (κατοικία ή επαγγελματοβιομη- 
χανικός χώρος), που αναφέρθηκαν στα προηγούμενα. 

στ) Γ ια επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η Στεγαστική Συν¬ 
δρομή ανέρχεται μέχρι συνολικού ποσού 2.500 € για 
κάθε ιδιοκτησία. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευα¬ 
γή Ιδρύματα ή σε Σωματεία το ύψος της Στεγαστικής 
Συνδρομής (δάνειο και δωρεάν κρατική αρωγή) για την 
αποκατάσταση του φέροντος οργανισμού και των λοι¬ 
πών μη φερόντων στοιχείων θα ανέρχεται στο ποσό 
των 220 € ανά τ.μ. επί του συνόλου της επιφάνειας του 
κτιρίου. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την Στεγαστική Συνδρομή για την αποκατά¬ 
σταση των ζημιών της ιδιοκτησίας του και πρόσθετη 
Στεγαστική Συνδρομή για την κάλυψη της δαπάνης που 
αναλογεί για την αποκατάσταση των ζημιών των κοι- 
νόκτητων στοιχείων. 

θ) Η δωρεάν κρατική αρωγή που αντιστοιχεί στην 
ανωτέρω Στεγαστική Συνδρομή επισκευής θα καλυ¬ 
φθεί από τον Προϋπολογισμό Δημοσίων Επενδύσεων 
και ανέρχεται σε (1/3) της Στεγαστικής Συνδρομής και 
μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μίας ιδιοκτησίες, Στε- 
γαστική Συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Για τις πέραν της μίας ιδιοκτησίες το σύνολο της 
Στεγαστικής Συνδρομής χορηγείται υπό μορφή δανείου 
χωρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Στεγαστικής Συνδρομής για ανακα- 
τασκευή θα αναληφθεί σε δύο δόσεις, η πρώτη από τις 
οποίες, που περιλαμβάνει ολόκληρη την δωρεάν κρατική 
αρωγή και το μισό (1/2) του δανείου καταβάλλεται με 
την υπογραφή της δανειστικής σύμβασης, η δε επόμενη, 
που περιλαμβάνει το υπόλοιπο μισό (1/2) του δανείου 
καταβάλλεται δε όταν θα έχουν εκτελεστεί οι εργασίες 
που αφορούν στην κατασκευή του φέροντα οργανισμού, 
τοιχοποιιών, επιχρισμάτων, κουφωμάτων και κιγκλιδω¬ 
μάτων. Στις περιπτώσεις που δεν έχει χορηγηθεί απο¬ 
δεδειγμένα η δωρεάν κρατική αρωγή, θα χορηγείται το 
σύνολο του δανείου ως α' δόση και η δωρεάν κρατική 
αρωγή θα επέχει θέση β’ δόσης του δανείου. 

β) Η Στεγαστική Συνδρομή για επισκευές χορηγείται 
σε δύο δόσεις, η πρώτη από τις οποίες, που περιλαμ¬ 
βάνει ολόκληρη την δωρεάν κρατική αρωγή και το μισό 
(1/2) του δανείου, καταβάλλεται δε με την υπογραφή της 
δανειστικής σύμβασης και η επόμενη, που περιλαμβάνει 
το υπόλοιπο μισό (1/2) του δανείου, και καταβάλλεται 
με την εκτέλεση εργασιών που καλύπτουν το 80% του 
εγκεκριμένου ποσού. 

Εφόσον το εγκεκριμένο ποσό είναι μέχρι 3.000 € χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγ¬ 
μένα η δωρεάν κρατική αρωγή θα χορηγείται το σύνολο 
του δανείου και η δωρεάν κρατική αρωγή θα ενέχει 
θέση β’ δόσης του δανείου. 

γ) Το ποσό της Στεγαστικής Συνδρομής για αυτοστέ¬ 
γαση θα χορηγείται εφάπαξ με την προσκόμιση οριστι¬ 
κού συμβολαίου αγοράς και πιστοποιητικού μεταγρα¬ 
φής ή προσυμφώνου, με την υποχρέωση της υποβολής 
οριστικού συμβολαίου και πιστοποιητικού μεταγραφής 

σε χρόνο που θα ορίζεται στην εγκριτική απόφαση της 
αρμόδιας Υπηρεσίας. 

δ) Η συνολική διάρκεια των δανείων ανακατασκευής 
ή αυτοστέγασης ή επισκευής ορίζεται σε δεκαπέντε 
(15) χρόνια, η δε εξόφλησή τους θα πραγματοποιηθεί 
σε ισόποσες εξαμηνιαίες ή ετήσιες χρεολυτικές δόσεις, 
η πρώτη από τις οποίες θα καταβληθεί είκοσι τέσ¬ 
σερις (24) μήνες μετά την υπογραφή της δανειστικής 
σύμβασης. 

ε) Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων ορίζεται σε εικοσιπέντε 
(25) χρόνια, η δε εξόφλησή τους θα πραγματοποιηθεί 
σε ισόποσες εξαμηνιαίες ή ετήσιες χρεολυτικές δόσεις, 
η πρώτη από τις οποίες θα καταβληθεί σε είκοσι τέσ¬ 
σερις (24) μήνες μετά την υπογραφή της δανειστικής 
σύμβασης. 

στ) Η Στεγαστική Συνδρομή για την αποκατάστα¬ 
ση ζημιών σε πάγιες εγκαταστάσεις επιχειρήσεων και 
επαγγελματιών επιτρέπεται να χορηγηθεί, με τους ίδι¬ 
ους όρους και στους μισθωτές ή σε όσους έχουν από 
οποιαδήποτε νόμιμη αιτία αποδεδειγμένα τη νομή ή τη 
χρήση των εν λόγω χώρων, εφόσον δεν έχει υποβληθεί 
σχετική αίτηση, εκ μέρους των ιδιοκτητών μέσα σε 45 
ημέρες από τη δημοσίευση της παρούσας στην Εφη¬ 
μερίδα της Κυβερνήσεως. Μετά την πάροδο των 45 
ημερών το δικαίωμα υποβολής αίτησης για χορήγηση 
Στεγαστικής Συνδρομής μπορεί να ασκηθεί και από τον 
ενοικιαστή για λογαριασμό του αμελούντος ιδιοκτήτη. 
Σε κάθε περίπτωση η υποχρέωση για την καταβολή των 
δόσεων του δανείου βαρύνει τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης δι¬ 
άρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά δύο (2) εκατοστιαίες 
μονάδες, χωρίς άλλη προσαύξηση για προμήθεια κλπ., 
επιδοτούμενο κατά 100% από το λογαριασμό του ν. 
128/1975. 

η) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της Στε- 
γαστικής Συνδρομής (μαζί με το ακίνητο) και στους τυ¬ 
χόν νέους κτήτορες των ακινήτων, ασχέτως του τρόπου 
αποκτήσεως και του είδους της ιδιοκτησίας που έχουν 
επ’αυτού (καθολική διαδοχή, ειδική διαδοχή, επικαρπία, 
ψιλή κυριότητα, συνιδιοκτησία κλπ.). Απαραίτητη όμως 
προϋπόθεση είναι οι νέοι κτήτορες να έχουν υποβάλει 
εμπρόθεσμα αίτηση και τα απαιτούμενα δικαιολογητικά, 
σύμφωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδι¬ 
οκτήτες, αποδεδειγμένα (με υποβολή υπευθύνων δηλώ¬ 
σεων) δεν έχουν λάβει δωρεάν κρατική αρωγή για άλλο 
πληγέν κτίσμα, από το σεισμό της 8ης Ιανουάριου 2006 
σε περιοχές του Δήμου Κυθήρων και της Κοινότητας 
Αντικυθήρων της Νομαρχίας Πειραιά και των Νομών 
Λακωνίας και Χανιών. 

3. Είναι δυνατή η χορήγηση Στεγαστικής Συνδρομής 
και στους νέους κτήτορες, που απέκτησαν τη πλήρη 
κυριότητα του ακινήτου με γονική παροχή μετά την λήξη 
των προθεσμιών αρχικών αιτήσεων, χωρίς να έχει υπο¬ 
βληθεί εμπρόθεσμη αίτηση από το νέο κτήτορα. Στην 
περίπτωση αυτή αρκεί μόνο η εμπρόθεσμη υποβολή 
αίτησης από τον αρχικό ιδιοκτήτη του ακινήτου. 


Γ. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Δ. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ποσά μέχρι 3.000 € δεν απαιτείται εγγραφή υπο¬ 
θήκης. 

Για την ασφάλεια κάθε δανείου θα εγγράφεται υπέρ 
της δανείστριας Τράπεζας υποθήκη επί του ακινήτου 
που θα επισκευάζεται ή θα ανακατασκευάζεται από το 
προϊόν του δανείου ή αντ’ αυτού επί άλλου ακινήτου που 
τυχόν προσφέρεται από το δανειολήπτη, εφόσον η αξία 
του ακινήτου καλύπτει το ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δά¬ 
νεια για την επισκευή ή ανακατασκευή Ιερών Ναών 
πληγέντων από το σεισμό της 8ης Ιανουάριου 2006 
σε περιοχές του Δήμου Κυθήρων και της Κοινότητας 
Αντικυθήρων της Νομαρχίας Πειραιά και των Νομών 
Λακωνίας και Χανίων και στις περιπτώσεις που υπάρχει 
αδυναμία προσφοράς ακινήτου για εγγραφή υποθήκης, 
προς εξασφάλιση του δανείου, πιστοποιούμενη από σχε¬ 
τική (Βεβαίωση της αρμόδιας Μητρόπολης που ανήκει 
ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς 
Ναούς, ως προς τους οποίους έχουν εφαρμογή οι γενι¬ 
κώς ισχύουσες περί σεισμοπλήκτων διατάξεις. 

Ε. ΚΥΡΩΣΕΙΣ 

Με ειδικό όρο των οικείων δανειστικών συμβάσεων 
θα καθορίζεται ρητά ότι σε περίπτωση υποβολής από 
στις δικαιούχους δανείων ή νέους κτήτορες, ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων, που θα αναλάβουν με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων, οι συνέπειες από την 
μη τήρηση των οποίων αντιμετωπίζονται με την από¬ 
φαση εγγύησης, θα υπόκεινται πέρα από στις νόμιμες 
κυρώσεις και στις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ. Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

ΣΤ. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείταί: 

Γ ια δωρεάν κρατική αρωγή, δαπάνη του Προγράμ¬ 
ματος Δημοσίων Επενδύσεων ύψους 2.750.000 € για 
τα επόμενα τέσσερα οικονομικά έτη και θα βαρύνει το 
έργο 2006ΣΕ06900001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι 2.750.000 €. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 27 Μαρτίου 2006 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ Π. ΔΟΥΚΑΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

( 2 ) 

Απόκτηση ελληνικής ιθαγένειας του ομογενούς Παρα- 
σκευόπουλο Σέργιο του Σέργιου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Με την υπ’αριθμ. 680/21.3.2006 απόφαση του Γενικού 
Γραμματέα Περιφέρειας Ανατολικής Μακεδονίας-Θρά- 
κης, η οποία εκδόθηκε σύμφωνα με τις διατάξεις του 
ν. 3284/2004 (ΦΕΚ 217/10.11.2004 τ. Α') και την σχετική 
περί μεταβίβασης αρμοδιοτήτων απόφαση του, γίνεται 
αποδεκτή η από 22.2.2005 αίτηση του Ομογενούς Παρα- 
σκευόπουλο Σέργιο του Σέργιου, περί αποκτήσεως της 
Ελληνικής Ιθαγένειας και τον εξελληνισμό του επωνύμου 
του από Παρασκευόπουλο σε Παρασκευόπουλος. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-*- 

Αριθ. 07/ΔΤΑ/3466 (3) 

Τροποποίηση της Συστατικής Πράξης του Νομικού Προ¬ 
σώπου «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ ΔΗΜΟΥ ΣΑΛΑΜΙΝΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 9 ν. 2503/1997 (ΦΕΚ 107/ 
ΤΑ/30.5.1997) 

2. Τις διατάξεις του άρθρου 203 του ΔΚΚ του π./δτος 
410/1995. 

3. Την υπ’αριθμ. 07/ΔΤΑ/11049/22.10.2003 απόφασή μας 
περί σύστασης Νομικού Προσώπου Δημοσίου Δικαίου με 
την επωνυμία «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ ΔΗΜΟΥ ΣΑΛΑΜΙΝΑΣ» (ΦΕΚ 1625/5.11.2003 τ. Β’). 

4. Την υπ’αριθμ. 18/2005 απόφαση του Διοικητικού 
Συμβουλίου του ΚΑΠΗ Δ. Σαλαμίνας. 

5. Την υπ’αριθμ. 196/2005 απόφαση του Δημοτικού 
Συμβουλίου Σαλαμίνας. 

6. Το υπ’ αριθμ. 3080/22.2.2006 έγγραφο του Δήμου 
Σαλαμίνας. 

7. Την υπ’ αριθμ. 16978/2003 απόφαση του Γ.Γ.Π.Α., για 
την μεταβίβαση αρμοδιοτήτων, αποφασίζουμε: 

Εγκρίνουμε την τροποποίηση της Συστατικής Πράξης 
του Ν.Π.Δ.Δ. «ΚΑΠΗ Δ. Σαλαμίνας» ως προς το άρθρο 
2, που αφορά το σκοπό και συγκεκριμένα προστίθεται 
παράγραφος δ ως εξής: 

δ. Το ΚΑΠΗ δύναται με απόφαση του Διοικητικού 
Συμβουλίου του και με σύμφωνη γνώμη του Δημοτικού 
Συμβουλίου να δημιουργεί παραρτήματα και σε απο¬ 
μακρυσμένες περιοχές του Δήμου. 

Από τις διατάξεις της απόφασης αυτής δεν προκα- 
λείται δαπάνη εις βάρος του προϋπολογισμού του Δή¬ 
μου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Μαρτίου 2006 

Με εντολή Γ ενικού Γ ραμματέα Περιφέρειας 
ΑΙΚ. ΓΙΑΒΑΣΗ 

-♦- 

Αριθ. 930 (4) 

Τροποποίηση Οργανισμού Εσωτερικής Υπηρεσίας (ΟΕΥ) 
του Ν.Π.Δ.Δ. του Παιδικού Σταθμού Δ.Δ. Ωρωπού Δή¬ 
μου Λούρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 12, παρ. 1,2,3 και 4 ν. 


1188/1981 «περί καταστάσεως προσωπικού των Οργα¬ 
νισμών Τοπικής Αυτ/σης». 

2. Τις διατάξεις του άρθρου 8, παρ. 5 του ν. 2307/1995 
«περί προσαρμογής της Νομοθεσίας αρμοδιότητας 
Υπουργείου Εσωτερικών», στις διατάξεις για τη Νομαρ¬ 
χιακή Αυτοδιοίκηση και άλλες διατάξεις. 

3. Τις διατάξεις του άρθρου 1-7 του ν. 2503/1997 «περί 
Διοίκησης, στελέχωσης της Περιφέρειας, ρύθμιση των 
θεμάτων για την τοπική Αυτ/ση και άλλες διατάξεις». 

4. Την υπ’αριθμ. 3/2003 απόφαση του Διοικητικού Συμ¬ 
βουλίου του Ν.Π.Δ.Δ. του Παιδικού Σταθμού Ωρωπού του 
Δήμου Λούρου. 

5. Την υπ’αριθμ.74/2003 απόφαση του Δημοτικού Συμ¬ 
βουλίου Δήμου Λούρου «περί έγκρισης του Ο.Ε.Υ., του 
Ν.Π.Δ.Δ., του Παιδικού Σταθμού Ωρωπού Δήμου Λούρου, 
η οποία δημοσιεύτηκε στο υπ’ αριθμ. 857/11.6.2004 ΦΕΚ, 
τεύχος Ν.Π.Δ.Δ. 

6. Την υπ’αριθμ. 52/2005 απόφαση του Διοικητικού Συμ¬ 
βουλίου του Ν.Π.Δ.Δ., του Παιδικού Σταθμού Ωρωπού, 
Δήμου Λούρου «περί τροποποίησης του Ο.Ε.Υ». 

7. Την υπ’αριθμ. 208/2005 απόφαση του Δημοτικού 
Συμβουλίου Δήμου Λούρου «περί τροποποίησης του 
Ο.Ε.Υ», του Ν.Π.Δ.Δ., του Παιδικού Σταθμού Ωρωπού Δή¬ 
μου Λούρου ως προς τα άρθρα 2,3,4,5,6,7 και 8. 

8. Την υπ’αριθμ. 5/2006(πρακτικό 2/2006) απόφαση του 
Υπηρεσιακού Συμβουλίου, Ν. Πρέβεζας του άρθρου 8 
του ν. 2307/1995. 

9. Την υπ’αριθμ. 20921/19.9.2001 απόφαση του Γενικού 
Γ ραμματέα Περιφέρειας Ηπείρου, «περί μεταβίβασης 
αρμοδιοτήτων και παροχή εξουσιοδότησης υπογραφής 
αποφάσεων, εγγράφων κ.τ.λ., με εντολή Γ ενικού Γ ραμμα¬ 
τέα Περιφέρειας, στο Γ ενικό Δ/ντη, στο Δ/ντη και τους 
Πρ/νους των τμημάτων της Δ/νσης των Νομών, εκτός 
της έδρας της Περιφέρειας [ΦΕΚ 1271/2.10.2001, τ.Β’]». 

10. Το γεγονός ότι υπάρχει εγγεγραμμένη πίστωση 
στον Προϋπολογισμό του Ν.Π.Δ.Δ. οικ. έτους 2006 για 
την κάλυψη της δαπάνης ποσού 45.500,00€ και θα βα¬ 
ρύνει τον Κ.Α. 10/6011, αποφασίζουμε: 

Επικυρώνουμε την υπ’ αριθμ.208/2005 του Δημοτικού 
Συμβουλίου Λούρου «περί τροποποίησης του Ο.Ε.Υ, του 
Ν.Π.Δ.Δ. ως προς τα άρθρα 2,3,4,5,6,7 και 8, ως εξής: 

ΑΡΘΡΟ 2 

Διάρθρωση υπηρεσιών 

Ο Παιδικός Σταθμός Ωρωπός ορίζεται σαν αυτοτελές 
γραφείο. Λειτουργεί από τις 7.00 π.μ. ως τις 4.00 μ.μ 
εκτός Σαββάτου και Κυριακής. Διακόπτει τη λειτουργία 
του τις καθιερωμένες ημέρες αργίας από 24 Δεκεμβρίου 
μέχρι και την 6η Ιανουάριου, από τη Μ. Τετάρτη ως την 
Κυριακή του Θωμά, την ημέρα της εκλογοαπολογιστικής 
συνέλευσης του Συλλόγου Εργαζομένων, καθώς και το 
μήνα Αύγουστο. 

ΑΡΘΡΟ 3 

Αρμοδιότητες αυτοτελούς γραφείου Παιδικού 

Σταθμού 

Α. Το γραφείο, συντονίζει και κατευθύνει το παι¬ 
δαγωγικό έργο του σταθμού και γενικά μεριμνά για 
την εύρυθμη λειτουργία του, σύμφωνα με τον ισχύοντα 
κανονισμό λειτουργίας. Επιμελείται την παροχή σύγχρο¬ 
νης προσχολικής αγωγής στα φιλοξενούμενα νήπια σε 
συνεργασία με το προσωπικό του Σταθμού. 

Β. Επιμελείται τις παντός είδους διοικητικές και οι¬ 
κονομικές εργασίες του Σταθμού. 

ΑΡΘΡΟ 4 

Καθήκοντα Προϊσταμένου αυτοτελούς γραφείου 

1. Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 

σύγχρονων απόψεων της Παιδαγωγικής και της Ψυχο¬ 
λογίας. 

2. Εποπτεύει, συντονίζει και κατευθύνει το παιδαγω¬ 
γικό έργο των τάξεων νηπίων του Παιδικού Σταθμού. 

3. Είναι αρμόδιος για την εύρυθμη λειτουργία του 
Σταθμού. 

4. Εισηγείται στο Δ.Σ. του Σταθμού κάθε θέμα που 
αφορά τη λειτουργία, το προσωπικό, τους γονείς και 
την υλικοτεχνική υποδομή του Σταθμού όπως: 

- τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

- το παιδαγωγικό υλικό και τον πόσης φύσεως εξο¬ 
πλισμό. 

- τις απαραίτητες εργασίες για την επισκευή και 
συντήρηση των κτιρίων. 

- την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού ώστε να μην δημιουργούνται λειτουργικά προ¬ 
βλήματα στα Σταθμό. 

6. Εγκρίνει και υπογράφει τα αιτήματα των παιδαγω¬ 
γών που αφορούν ανάγκες των τάξεων τους. 

7. Συνεργάζεται αρμονικά με το τον Διοικητικό υπάλ¬ 
ληλο στον οποίο οφείλει να παρέχει κάθε στοιχείο για 
να διασφαλισθεί η εύρυθμη λειτουργία του Σταθμού και 
η επίτευξη των σκοπών του. 

8. Επιβλέπει και τηρεί όλα τα απαραίτητα βιβλία και 
τηρεί τη σφραγίδα του Σταθμού. 

9. Είναι υπεύθυνος για τις συγκεντρώσεις γονιών, 
προσωπικού. 

10. Είναι υπεύθυνος για την προμήθεια και τον έγκαι¬ 
ρο εφοδιασμό του Σταθμού με τα αναγκαία τρόφιμα 
και λοιπά υλικά που είναι απαραίτητα για την εύρυθμη 
λειτουργία του. 

11. Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων προσαυξήσεων κλπ, του προσωπικού. 

12. Εποπετεύει όλο το προσωπικό για τη σωστή εκτέ¬ 
λεση των καθηκόντων του. 

13. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

ΑΡΘΡΟ 5 

Προϊστάμενοι των υπηρεσιακών μονάδων 

Προϊστάμενοι του αυτοτελούς γραφείου κρίνονται 
κατ' αποκλειστικότητα υπάλληλοι του Κλάδου ΤΕ9 Βρε- 
φονηπιοκομίας. 

ΑΡΘΡΟ 6 

Γενικά Θέματα λειτουργίας 

Για το διορισμό, τα καθήκοντα τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων, εφαρμόζεται οι 
εκάστοτε ισχύουσες Νομοθετικές διατάξεις. 

ΑΡΘΡΟ 7 

Οι προβλεπόμενες από τον παρόντα Οργανισμό 
Εσωτερικής θέσεις κατά κλάδο καλύπτουν όλους τους 
εργαζόμενους στο Ν.Π.Δ.Δ. ανεξαρτήτως σχέσεως, ερ¬ 
γασίας καθώς ορισμένο επιπλέον αριθμό θέσεων, για 
την κάλυψη των υφισταμένων και μελλοντικών αναγκών 
των υπηρεσιακών το Ν.Π.Δ.Δ. Η κατανομή του προσω¬ 
πικού γίνεται πάντοτε με απόφαση του Προέδρου του 
Δ.Σ. ανάλογα με τις ανάγκες των υπηρεσιών τα προσό¬ 
ντα των υπαλλήλων, την πείρα και τις γνώσεις αυτών 


σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δι¬ 
ανομής κλπ). 

Προϊστάμενοι ορίζονται με απόφαση Προέδρου Δ.Σ. Οι 
κρινόμενοι από το αρμόδιο Υπηρεσιακό Συμβούλιο υπάλ¬ 
ληλοι σαν προϊστάμενοι αναπληρώνονται σε περίπτωση 
απουσίας ή κωλύματος του προϊστάμενου, και πάντα 
σύμφωνα με τον Κώδικα Κατάστασης προσωπικού των 
ΟΤΑ από τον κατά βαθμό αρχαιότερο υπάλληλο της 
αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών, μη προβλεπόμενη από τον παρόντα Οργανισμό, 
ρυθμίζεται από τον κανονισμό λειτουργίας του Ν.Π.Δ.Δ. 

ΑΡΘΡΟ 8 

Οργανική Σύνθεση Προσωπικού 

Α' ΜΟΝΙΜΟ ΠΡΟΣΩΠΙΚΟ 

1. Κλάδος ΤΕ9 Βρεφονηπιοκομίας 
Θέσεις: 3 

Βαθμός Δ-Α 

2. Κλάδος ΤΕ Διοικητικός - Λογιστικός 
Θέση: 1 

Βαθμός: Δ-Α 

3. Κλάδος ΔΕ8 Βοηθών Βρεφοκόμων Παιδοκόμων 
Θέσεις: 1 

ΒαθμόςΔ-Α 

4. Κλάδος ΔΕ32 Μαγείρων 
Θέση: 1 

Βαθμός: Δ-Α 

5. ΥΕ16 Προσωπικό Καθαριότητας 
Θέσεις: 2 

Β’ ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΤΕ Βρεφονηπιοκομίας 
Θέσεις: 2 

2. ΥΕ 14 μαγείρων 
Θέση: 1 

3. ΥΕ 16 Προσωπικού Καθαριότητας 
Θέση:1 

Γ ΕΠΟΧΙΑΚΟ ΠΡΟΣΩΠΙΚΟ 

1. ΥΕ14 προσωπικό καθαριότητας 
Θέση: 1 

2. ΤΕ9 Βρεφονηπιοκομίας 
Θέση: 1 

Από την τροποποίηση του παρόντος Ο. Ε. Υ. προ- 
καλείται δαπάνη σε βάρος του προϋπολογισμού του 
νομικού προσώπου, το ύψος της οποίας ανέρχεται στα 
45.500,00 € περίπου και θα βαρύνει τον ΚΑ 10/6011. 

Κατά τα λοιπά, ο Οργανισμός Εσωτερικής Υπηρεσίας 
(Ο.Ε.Υ.) του Ν.Π.Δ.Δ. Παιδικού Σταθμού Δ.Δ. Ωρωπού, 
Δήμου Λούρου παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 21 Μαρτίου 2006 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
Μ. ΠΙΠΙΛΙΔΟΥ 

-♦- 

Αριθ. 1133 ^ , (5) 

Ανασύσταση Συλλογικού Οργάνου Δ.Σ. του Οργανι¬ 
σμού Κωπαΐδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την παρ. 6 του άρθρου 4 του π.δ/τος 2488/1953 «Περί 
συστάσεως Οργανισμού Κωπαΐδας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την υπ’αριθμ. 126730/Φ.937/21.10.1982 κοινή απόφαση 
των Υπουργείου Προεδρίας της Κυβέρνησης και Γεωρ- 
γίας «Περί ανασύνθεσης Συλλογικού Οργάνου Δ.Σ. του 
Οργανισμού Κωπάίδας, (Ν.Π.Δ.Δ.) αρμοδιότητας Υπουρ¬ 
γείου Γ εοψγίας». 

3. Την υπ’αριθμ. 99090/169/Φ.28-1/24.4.1985 κοινή από¬ 
φαση των Υπουργών Προεδρίας της Κυβέρνησης και 
Γεωργίας «Περί ανασύνθεσης Δ.Σ. Συλλογικών Οργά¬ 
νων». 

4. Το άρθρο 1 παρ. 2 του ν. 2503/1997. 

5. Τις διατάξεις του ν. 2647/1998 (άρθρο 1, κεφ. Ε, 
παρ. 28). 

6. Τηνυπ’αριθμ. 11853/2.11.2004 απόφαση του Γ εν. Γ ραμ. 
Περιφέρειας Στερεός Ελλάδας «Περί συγκρότησης Συλ¬ 
λογικού Οργάνου Δ.Σ. του Οργανισμού Κωπάίδας». (ΦΕΚ 
1686/15.11.2004.) 

7. Τον ν. 3399/2005 (ΦΕΚ 255 Α) παρ. 2, άρθρο 16, βάσει 
του οποίου προβλέπεται επέκταση κατά δύο μέλη του 
Δ.Σ. του Οργανισμού Κωπάίδος, αποφασίζουμε: 

Ανασυστήνουμε το προβλεπόμενο από τις διατάξεις 
του β.δ. 2488/1953 Διοικητικό Συμβούλιο Οργανισμού 
Κωπάίδος όπως αυτό συστάθηκε με την υπ’αριθμ. 
11853/2.11.2004 απόφασή μας ως εξής: 

1. Από έναν ανώτερο υπάλληλο, κλάδου Π.Ε., εκπρό¬ 
σωπο της Δ/νσης Γεωργίας της Ν.Α. Βοιωτίας 

2. Από έναν ανώτερο υπάλληλο, κλάδου Π.Ε. ή Τ.Ε. 
εκπρόσωπο Δ/νσης Εγγείων Βελτιώσεων -Αλιείας της 
Ν.Α. Βοιωτίας, Τμήμα Εγγείων Βελτιώσεων της Θήβας. 

3. Από έναν ανώτερο υπάλληλο, κλάδου Π.Ε. ή Τ.Ε. 
εκπρόσωπο της Δ/νσης Τεχνικών Υπηρεσιών της Ν.Α. 
Βοιωτίας. 

4. Από έναν ανώτερο υπάλληλο, κλάδου Π.Ε. Περιφέ¬ 
ρειας Στερεός Ελλάδας - Δ/νση Τοπ. Αυτ/σης & Δ/σης 
Νομού Βοιωτίας. 

5. Από τρία (3) μέλη ως εκπροσώπους των καλλιερ¬ 
γητών του Κωπάίδικού πεδίου από τις Ε.Γ. Συν/σμών 
Λιβαδειάς, Θήβας και Λοκρίδας. 

6. Από δύο (2) μέλη ως εκπροσώπους του Υπουργείου 
Αγροτικής Ανάπτυξης και Τροφίμων. 

Τα μέλη του Συμβουλίου ορίζονται με ισάριθμους 
αναπληρωτές, με απόφαση του Γεν. Γραμ. της Περι¬ 
φέρειας. 

Του Συμβουλίου θα προεδρεύει ο εκπρόσοοπος της 
Δ/νσης Γ εωργίας της Ν.Α. Βοιωτίας. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Λαμία, 28 Μαρτίου 2006 

Ο Γ ενικός Γ ραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

-♦- 

Αριθ. 4984/05 (6) 

Ανάκληση της υπ’αριθμ. 9559/15.9.2004 απόφασης του 
Γενικού Γραμματέα Περιφέρειας Στερεός Ελλάδας 
περί κατάρτισης και ψήφισης του Ο.Ε.Υ. του Νομι¬ 
κού Προσώπου «Δημοτικός Αθλητικός Οργανισμός 
Οινοφύτων» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη 

1. Την υπ’αριθμ. 9559/15.9.2004 απόφασή μας περί κα¬ 
τάρτισης και ψήφισης του Ο.Ε.Υ. του Νομικού Προσώπου 


«Δημοτικός Αθλητικός Οργανισμός Οινοφύτων που δη¬ 
μοσιεύτηκε στο αριθ. 1549/τ.Β'/15-10.2004 ΦΕΚ. 

2. Τις διατάξεις των άρθρων 2 και 236 του ν. 
1188/1981. 

3. -Το υπ’αριθμ. 65106/04/31-3.2005 έγγραφο του 
Υπουργείου Εσωτερικών Δημόσιας Διοίκησης και 
Αποκέντρωσης,από το οποίο προκύπτει ότι η σύσταση 
θέσεων οποιοσδήποτε κατηγορίας στο εν λόγω νομικό 
πρόσωπο, γίνεται σύμφωνα με τις διατάξεις του άρθρου 
236 του ν. 1188/1981 και όχι με ψήφιση του Οργανισμού 
Εσωτερικής Υπηρεσίας. 

4. - Την υπ’αριθμ. 1526/5.4.2004 απόφαση του Γενικού 
Γραμματέα Περιφέρειας Στερεός Ελλάδας «Περί μετα¬ 
βίβασης δικαιώματος υπογραφής, αποφασίζουμε: 

Ανακαλούμε την υπ’αριθμ. 9559/2004 απόφασή μας με 
την οποία εγκρίθηκε ο Οργανισμός Εσωτερικής Υπη¬ 
ρεσίας του Νομικού Προσώπου «Δημοτικός Αθλητικός 
Οργανισμός Οινοφύτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Φεβρουάριου 2006 

Με εντολή Γ ενικού Γ ραμματέα Περιφέρειας 
Ε. ΘΕΟΔΩΡΑΚΗ 

-♦- 

Αριθ. 1152 (7) 

Καθιέρωση υπερωριακής εργασίας για υπαλλήλους της 
Ν.Α. Λακωνίας, για αντιμετώπιση εκτάκτων αναγκών 
για το Α' εξάμηνο του 2006 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003 ) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοί¬ 
χων της Ελληνικής Αστυνομίας, του Πυροσβεστικού και 
Λιμενικού Σώματος και άλλες συναφείς διατάξεις» σε 
συνδυασμό το άρθρο 25, παρ. 7 του ν. 2738/1999. 

2. Την ανάγκη υπερωριακής απασχόλησης των Χειρι¬ 
στών μηχανημάτων, των Οδηγών, του προσωπικού τε¬ 
χνικού εξοπλισμού και του προσωπικού Πολιτικής Προ¬ 
στασίας για την αντιμετώπιση προβλημάτων εκτάκτων 
αναγκών από τις αρχές του έτους ( διάνοιξη δρόμων 
επαρχιακού οδικού δικτύου λόγω κατολισθήσεων από 
βροχοπτώσεις και χιονοπτώσεις, καθαρισμός ρείθρων 
κ.λ.π.) και κατά συνέπεια οι ανωτέρω υπάλληλοι είναι 
υποχρεωμένοι να εργάζονται υπερωριακά. 

3. Το γεγονός ότι για την κάλυψη της δαπάνης που 
θα προκληθεί από την υπερωριακή απασχόληση και η 
οποία ανέρχεται στο ποσό των 7.000 €, υπάρχει εγγε¬ 
γραμμένη πίστωση στον προϋπολογισμό της Ν.Α. Λα¬ 
κωνίας έτους 2006, αποφασίζουμε: 

Εγκρίνουμε την υπερωριακή απασχόληση για το Α’ 
εξάμηνο του 2006 οκτώ (8) υπαλλήλων της Ν.Α. και μέχρι 
εκατόν πενήντα (150) απογευματινές ώρες έκαστος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 22 Μαρτίου 2006 
Ο Νομάρχης 

ΚΩΝΣΤΑΝΤΙΝΟΣ ΦΟΥΡΚΑΣ 

